นักลงทุนผิดหวังงบฯ กลุ่มแบงก์ เทกระจาดขายหุ้นฉุด SET ร่วง 9 จุด
นักลงทุนผิดหวังงบฯ กลุ่มแบงก์ เทกระจาดขายหุ้นฉุด SET ร่วง 9 จุด โดย ณ เวลา 11.49 น. อยู่ที่ 1,810.38 จุด ลบ 8.94 จุด หรือ 0.49% สูงสุดที่ 1,818.95 จุด ต่ำสุดที่ 1,805.54 จุด มูลค่าการซื้อขาย 3.70 หมื่นล้านบาท
19 ม.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 11.49 น. อยู่ที่ 1,810.38 จุด ลบ 8.94 จุด หรือ 0.49% สูงสุดที่ 1,818.95 จุด ต่ำสุดที่ 1,805.54 จุด มูลค่าการซื้อขาย 3.70 หมื่นล้านบาท
สำหรับปัจจัยที่ส่งผลให้ดัชนีปรับตัวลงแรง มีสาเหตุมาจากแรงขายในหุ้นกลุ่มธนาคาร สะท้อนผลประกอบการที่น่าผิดหวัง ส่วนหุ้นตัวอื่น ๆ ก็โดนแรงขายทำกำไรหลังจากที่ราคาหุ้นได้ปรับตัวขึ้นไปมากแล้ว
โดยนายประกิต สิริวัฒนเกตุ ผู้อำนวยการฝ่ายวิจัย บล.กสิกรไทย เปิดเผยว่า ตลาดหุ้นไทยเช้านี้ปรับตัวลง อ่อนกว่าตลาดหุ้นในภูมิภาคเอเชียที่ส่วนใหญ่จะอยู่ในแดนบวกกัน ทั้งนี้ตลาดบ้านเราได้รับแรงเทกระจาดจากหุ้นในกลุ่มแบงก์เป็นหลัก หลังผลประกอบการออกมาน่าผิดหวัง ขณะที่หุ้นตัวอื่น ๆ ก็โดนแรง Take Profit หลังจากที่ราคาหุ้นได้ปรับตัวขึ้นไปมากแล้ว พร้อมให้แนวรับ 1,800 จุด ส่วนแนวต้าน 1,835 จุด
10 อันดับหุ้นกดดัชนี

ที่มา ASPEN